Parliament Winter Session Live News Updates: विपक्ष के भारी हंगामे के साथ शुरू हुई संसद की कार्रवाई
मनसुख मांडविया ने मंगलवार को संसद में कहा कि अभी तक देश में कोरोना वायरस के नये स्वरूप ओमिक्रॉन का कोई मामला सामने नहीं आया है और सरकार यह सुनिश्चित करने के लिए हर संभव कदम उठा रही है
नई दिल्ली: कोरोना के नए वेरिएंट के बढ़ते खतरे और देश में कोरोना की मौजूदा स्थिति पर आज लोकसभा में चर्चा होगी। इस चर्चा का जवाब स्वास्थ्य मंत्री मनसुख मांडविया देंगे। इस बात की जानकारी संसदीय कार्य मंत्री प्रह्लाद जोशी ने कल दी थी। उन्होंने बताया अल्प अवधि की चर्चा के लिए समय आवंटित किया गया है। यह चर्चा नियम 193 के अंतर्गत होगी, जिसके तहत सदस्य कोविड-19 के नए स्वरूप ओमीक्रोन के बारे में विवरण मांग सकते हैं। इस बीच आज भी संसद में हंगामे के आसार नजर आ रहे हैं। निलंबित सांसद संसद परिसर में धरना दे रहे हैं। विपक्षी दलों के सदस्यों के हंगामे के कारण मंगलवार को लोकसभा की कार्यवाही दो बार के स्थगन के बाद अपराह्न तीन बजकर करीब 15 मिनट पर दिनभर के लिए स्थगित कर दी गई थी। वहीं राज्यसभा की भी कार्यवाही हंगामे के चलते स्थगित करनी पड़ी थी। संसद की खबरों से जुड़े अपडेट के लिए इस पेज पर बने रहें।